Na osnovu člana 16. stav (3) Statuta udruženja „Unija studenata Univerziteta u Zenici“ i Odluke broj: 01-02-51/20. Upravnog odbora Unije studenata Univerziteta u Zenici, raspisuje se

**KONKURS**

**za izbor članova Marketing tima Unije studenata Univerziteta u Zenici**

**I**

Raspisuje se Konkurs za imenovanje članova marketing tima Unije studenata Univerziteta u Zenici za sljedeće pozicije:

1. Marketing Manager,
2. Grafički dizajner,
3. Video editor,
4. Social Media Manager,
5. Copywriter & storyteller,
6. Technical support staff

**II**

Za člana Marketing tima Unije studenata Univerziteta u Zenici može biti izabran kandidat koji ispunjava sljedeće opšte uslove:

1. da studira na Univerzitetu u Zenici i
2. da je stariji od 18 godina.

Pored obaveznih opštih uslova, poželjni su i neki od sljedećih posebnih uslova:

1. da poznaje rad u programima za grafički dizajn (Photoshop, Illustrator, Canva i sl.),
2. da poznaje rada u programima za uređivanje videa,
3. da posjeduje iskustvo u vođenju društvenih mreža,
4. da posjeduje iskustvo u Copywritingu i Storytelleingu
5. da dobro poznaje rad na računaru,
6. da posjeduje želju za sticanjem znanja i ličnim usavršavanjem,
7. da je kreativna, odgovorna, otvorena i iskrena osoba koja je spremna na individualni i timski rad.

**III**

Neki od benefita za studente koji se priključe marketing timu:

1. Iskustvo- vodit će Social Media profile (Facebook, Instagram, TikTok, YouTube, Linkedin) Unije studenata, svih asocijacija fakulteta i sl., a plan je da se ostvari saradnja sa Univerzitetom da ustupi Social Media profile Univerziteta i službene stranice svih fakulteta.
2. Razvoj vještina – studenti će dobiti priliku da razvijaju vještine marketinga.
3. Edukacije – članovi marketing tima će dobiti priliku da prisustvuju edukacijama za marketing koje će organizirati Unija studenata uz saradnju Profesora sa Ekonomskog fakulteta i marketing eksperta u regionu.
4. Mentorstvo - dobit će priliku da se upoznaju i sarađuju sa profesorima marketinga i poduzetništva, ali i stručnjacima iz oblasti marketinga koji su zaposleni u velikim kompanijama
5. Dodatni materijali – studenti ce dobiti edukacijski materijal koji ce im pomoci da bolje usvoje znanje marketinga
6. Praktična nastava u kompanijama – uz razvoj marketing tima i uspjesno odradjene projekte, studenti ce imati priliku da se povezu i sa marketing kompanijama preko kojih ce ostvariti vrijedne kontakte

**IV**

Prijava na konkurs se vrši slanjem biografije sa ličnim podacima i fotografijom kandidata, te podacima o školovanju i svim ostalim kvalifikacijama kandidata, elektronski, na e-mail Unije studenata: ***konkursi.usunze@gmail.com*** ***sa naznakom „Prijava za člana marketing tima USUNZE“.***

**V**

Prijave ostaju otvorene do petka, **04.03.2022.** godine do **20:00h**.

Nepotpune, neblagovremene i neuredne prijave neće biti uzete u razmatranje.



\_\_\_\_\_\_\_\_\_\_\_\_\_\_\_\_\_\_\_\_\_\_

Faris Preljević, predsjednik Upravnog odbora Unije studenata Univerziteta u Zenici

**Unija studenata Univerziteta u Zenici**

Adresa: Fakultetska broj 3

E-mail: konkursi.usunze@gmail.com

*www.us.unze.ba*